Το **Μνημείο Ίδρυσης του Κόμματος** (κορεατικά: 당창건기념탑, *Tangch'anggŏnkinyŏmt'ap*) είναι ένα μνημείο στο κέντρο της Πιονγιάνγκ, πρωτεύουσα της Βόρειας Κορέας. Το μνημείο είναι πλούσιο σε συμβολισμούς, καθώς διακρίνονται επάνω του, το σφυροδρέπανο, καλλιγραφίες εργατών, αγροτών και διανοουμένων.

Το ύψος του φτάνει τα 50 μέτρα, κι αυτό συμβολικό, καθώς κατά την αποκάλυψή του, το Εργατικό Κόμμα Κορέας, συμπλήρωνε 50 χρόνια από την ίδρυσή του. Ενώ και οι πλάκες που περιβάλλουν το μνημείο, καθώς και η διάμετρος του, συμβολίζουν την ημερομηνία γέννησης του Κιμ Γιονγκ-ιλ. Περιμετρικά του μνημείου αναγράφεται η εξής φράση: «Να ζήσει ο Ηγέτης και Οργανωτής νικών για τον Κορεατικό Λαό, το Εργατικό Κόμμα Κορέας!» Υπάρχουν επίσης και τρια μπρούτζινα ανάγλυφα, στα οποία διακρίνονται οι ιστορικές ρίζες του Κόμματος, η ένωση των ανθρώπων που έγινε υπό το Κόμμα, καθώς και οι μελλοντικές βλέψεις του Κόμματος για την πρόοδο. Ενώ στον περιβάλλοντα χώρο υπάρχουν και δύο μεγάλα κτίρια σε σχήμα σημαίνας, στα οποία υπάρχουν οι εξης λέξεις: Πάντα - Νικητές.

Ιστορία
-------

Το μνημείο σχεδιάστηκε από την εταιρεία Mansudae Art Studio και ολοκληρώθηκε στις 10 Οκτωβρίου του 1995, στην 50η επέτειο από την ίδρυση του Εργατικού Κόμματος Κορέας. Το πρώτο μνημείο για επέτειο ίδρυσης του Κόμματος, είχε αποκαλυφθεί στις 10 Οκτωβρίου του 1975, το οποίο βρίσκεται στον περιβάλλοντα χώρο του Μουσείου Ίδρυσης του Κόμματος.

Το μνημείο, ιδιαίτερα σημαντικό για τη χώρα, έχει εμφανιστεί σε γραμματόσημα του 1995 και του 2005, ενώ πλέον απεικονίζεται και στο χαρτονόμισμα των 50 γουόν.

Χαρακτηριστικά
--------------

Η ακριβής τοποθεσία του μνημείου είναι στην οδό Μόνσου, στην περιοχή Ταετόνγκ, της Πιονγιάνγκ. Ουσιαστικά, το μνημείο βρίσκεται στις όχθες του ποταμού Ταετόνγκ, που διαπερνά την περιοχή. Στην αντίπερα όχθη του ποταμού υπάρχει άλλο ένα σημαντικό μνημείο της χώρας το Μεγάλο Μνημείο του Λόφου Μάνσου, καθώς και το Μουσείο Επανάστασης της Κορέας. Τόσο το Μνημείο του Λόφου, όσο και το μουσείο είναι σε πλήρη ευθυγράμμιση με το Μνημείο Ίδρυσης του Κόμματος. Όλος αυτός ο άξονας στο κέντρο της πρωτεύουσας συμβολίζει τη δυναστεία των Κιμ, ήτοι του Κιμ Ιλ-σουνγκ και του Κιμ Γιονγκ-ιλ.

Η συνολική έκατσε του μνημείου, συμπεριλαμβανομένης και της πλατείας, όπου βρίσκεται, καταλαμβάνει 25.000 τετραγωνικά μέτρα. Στην πλατεία αυτή συχνά γίνονται χοροί κι άλλες εκδηλώσεις. Το γρασίδι γύρω από αυτό, σε έκταση, καταλαμβάνει κι αυτό με τη σειρά του 15.000 τετραγωνικά μέτρα. Επίσης, υπάρχουν στον περιβάλλοντα χώρα και 12 συντριβάνια, καθώς και 53.000 δέντρα.

Πίσω από την πλατεία και το Μνημείο υπάρχουν και δύο κόκκινα κτίρια σε σχήμα κυματιστής σημαίας όπου αναγράφουν «Πάντα Νικητές», στην κορυφή τους.

Το Μνημείο είναι φτιαγμένο από γρανίτη και μπρούτζινα ανάγλυφα. Τα τρια υψηλότερα στοιχεία του μνημείου συμβολίζουν το σφυροδρέπανο. Το μνημείο γενικά διαθέτει αρχιτεκτονικά χαρακτηριστικά της πόλης της Πιονγιάνγκ.

Δείτε επίσης
------------

* Πύργος Τζούτσε
* Σοσιαλιστικός ρεαλισμός

Παραπομπές
----------

1. ↑  Corfield 2013, σελ. 142-143.
2. ↑  «Architecture for Immortality of Leader». *North Korean Economy Watch*. KCNA. 21 Μαΐου 2007. Ανακτήθηκε στις 6 Οκτωβρίου 2015.
3. ↑  Hoare, James E. (13 Ιουλίου 2012). *Historical Dictionary of Democratic People's Republic of Korea*. Plymouth: Scarecrow Press. σελίδες 289–. ISBN 978-0-8108-7987-4.
4. ↑  Winter, Caroline (6 Ιουνίου 2013). «Mansudae Art Studio, North Korea's Colossal Monument Factory». *Bloomberg BusinessWeek*. σελ. 1. Ανακτήθηκε στις 8 Δεκεμβρίου 2015.
5. ↑  Corfield 2013, σελ. 160.
6. ↑  Cuhaj, George S. επιμ. (17 Φεβρουαρίου 2012). *2013 Standard Catalog of World Paper Money – Modern Issues: 1961–Present* (18 έκδοση). Iola: Krause Publications. σελ. 748. ISBN 1-4402-2956-2. [*νεκρός σύνδεσμος*]
7. ↑  «Tourist guide for Monument to Party Founding, Pyongyang, North Korea». *Korea Konsult*. Ανακτήθηκε στις 6 Οκτωβρίου 2015.
8. 1 2 3  Corfield 2013, σελ. 142.
9. ↑  Willoughby 2014, σελ. 132.
10. ↑  Howard, Keith (2004). «Dancing for the Eternal President». Στο: Randall, Annie J. *Music, Power, and Politics*. New York: Routledge. σελ. 117. ISBN 978-1-135-94691-3.
11. ↑  Korea Pictorial, σελ. 2.
12. ↑  Willoughby 2014, σελ. 134.
13. 1 2  Choe So-ok· Ri Jung-gil (30 Μαΐου 2002). Han Pŏn-jo, επιμ. *Pyongyang: A Park City*. Translated by Choe Sang-gwon and Im Hwan. Korea Pictorial. σελ. 26. OCLC 867776819.
14. ↑  Teo, Reuben (26 Απριλίου 2015). «30 Best Panoramas of Pyongyang». *Reuben Teo Photography*. Ανακτήθηκε στις 6 Οκτωβρίου 2015.
15. ↑  Monument to Party Founding (DVD), 6:15–6:30.
16. ↑  Hoare, James· Pares, Susan (2005). *North Korea in the Twenty-first Century*. Global Oriental. σελ. 98. ISBN 978-1-901903-91-1.
17. ↑  Willoughby 2014, σελ. 115.

### Βιβλιογραφία

* Corfield, Justin (2013). *Historical Dictionary of Pyongyang*. London: Anthem Press. ISBN 978-0-85728-234-7.
* «Monument to Party Founding». Pyongyang: Korea Pictorial. n.d. Αρχειοθετήθηκε από το πρωτότυπο στις 30 Δεκεμβρίου 2013. Ανακτήθηκε στις 6 Οκτωβρίου 2015.
* Πρότυπο:Cite av media Running time: 7:38.
* Willoughby, Robert (2014). *North Korea : The Bradt Travel Guide* (Third έκδοση). England: Bradt Travel Guides. ISBN 978-1-84162-476-1.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μνημείο Ίδρυσης του Κόμματος** |

* 360-degree panorama
* Documentary about construction στο YouTube
* Documentary about the monument and Mansu Hill Grand Monument στο YouTube